HU
2023.9.8.
Az Európai Unió Hivatalos Lapja
L 222/133
28.
A 6.2.4.2. pont (1) és (2) pontja helyébe a következő szöveg lép: „(1) A vágánytengely-távolság értékeléshez szükséges tervezési felülvizsgálatát a pályahálózat-működtető vagy a szerződő fél által a T. függelék [3] indexszámmal jelölt sorában említett előírás alapján elvégzett számítások eredményeinek felhasználásával kell elvégezni.
A vágánytengelyek közti névleges távolságot a vonalon ott kell ellenőrizni, ahol a távolságok a vízszintes síkkal párhuzamosan vannak megadva.
A vágánytengely-távolság építési határértékét a pályaívsugár és a vonatkozó túlemelés értékének figyelembevételével kell ellenőrizni.
(2) Üzembe helyezés előtti összeszerelést követően a vágánytengely-távolságot azokon a kritikus helyeken kell ellenőrizni, ahol a vágánytengely-távolságnak a T. függelék [3] indexszámmal jelölt sorában említett előírás szerinti építési határértékét kevesebb, mint 50 mm-re megközelítik.” 29.
A 6.2.4.4. pont a következő (3) ponttal egészül ki: „(3) Üzembe helyezés előtti összeszereléskor értékelni kell a kérelmező vagy a pályahálózat-működtető által a legkisebb vízszintes ív felülvizsgálatához megadott mérési értékeket.
A pályahálózat-működtető által a munkálatok átvételére vonatkozóan meghatározott szabályokat figyelembe kell venni.” 30.
A 6.2.4.6. pont helyébe a következő szöveg lép: „6.2.4.6.
Az egyenértékű kúposság tervezési értékeinek értékelése Az egyenértékű kúposság tervezési értékeinek értékelését a pályahálózat-működtető vagy a szerződő fél által a T. függelék [5] indexszámmal jelölt sorában említett előírás alapján elvégzett számítások eredményei alapján kell elvégezni.” 31.
A 6.2.4.10. pont helyébe a következő szöveg lép: „6.2.4.10.
Meglévő műtárgyak értékelési eljárása (1)
A meglévő műtárgyaknak a 4.2.7.4. (3) b) és c) pont fényében történő értékeléséhez az alábbi módszereket kell alkalmazni: a) annak ellenőrzése, hogy az EN-vonalkategóriák értéke a műtárgy helye szerinti vonalakra közzétett vagy közzétenni tervezett megengedett sebesség mellett megfelel-e az E. függelék szerinti követelményeknek, b) annak ellenőrzése, hogy az EN-vonalkategóriák értéke a híd vagy a terv tekintetében meghatározott megengedett sebesség vagy az LM71-es terhelési modell, valamint a P1 és P2 forgalomtípuskódra vonatkozó alfa (α) tényező segítségével meghatározott alternatív követelmények mellett megfelel-e az E. függelék szerinti követelményeknek, c) a tervezéshez használt vagy a műtárgyat érő forgalmi terhelés ellenőrzése, a 4.2.7.1.1., 4.2.7.1.2. és 4.2.7.2. pont szerinti minimumkövetelmények fényében.
Az alfa (α) tényező értéke 4.2.7.1.1.
és 4.2.7.2. pontnak megfelelő felülvizsgálatakor csak azt kell ellenőrizni, hogy az alfa (α) tényező értéke megfelel-e a 11.
táblázatban meghatározott értéknek; d) amennyiben egy meglévő hídra vonatkozó követelményt az E. függelékben szereplő HSLM tervezési terhelési modell alapján határoznak meg, a meglévő híd értékelését az alábbi módszerek valamelyikével kell elvégezni: –
a meglévő híd tervezésére vonatkozó előírások ellenőrzése,
–
a dinamikus értékelés specifikációjának ellenőrzése,
–
a meglévő híd tekintetében az infrastruktúra-nyilvántartásban (RINF) az 1.1.1.1.2.4.2 paraméter (A szerkezetek megfelelése a nagysebességű terhelési modellnek (HSLM)) tekintetében közzétett teherbíró képesség ellenőrzése;
e) amennyiben egy meglévő hídra vonatkozó követelményt alternatív dinamikus terhelési követelmények (E. függelék 8. megjegyzése) alapján határoznak meg, a meglévő híd értékelését az alternatív terhelési követelmények dinamikus értékelésére vonatkozó előírásnak az E. függelék 8. megjegyzésében foglalt követelmények szerinti felülvizsgálatával kell elvégezni.